DOI: 10.14457/tu.the.2016.1772
title: ศึกษาผลการดำเนินงานตามนโยบายรัฐบาลในการป้องกันการเกิดอุบัติเหตุทางถนนในช่วงเทศกาลปีใหม่ตั้งแต่มีการจัดตั้งศูนย์อำนวยความปลอดภัยทางถนน (พ.ศ. 2546-ปัจจุบัน): กรณีศึกษา กองบังคับการตำรวจนครบาล 2

description: การศึกษาเรื่อง “ศึกษาผลการดำเนินงานตามนโยบายรัฐบาลในการป้องกันการเกิดอุบัติเหตุทางถนนในช่วงเทศกาลปีใหม่ตั้งแต่มีการจัดตั้งศูนย์อำนวยความปลอดภัยทางถนน (พ.ศ.2546-ปัจจุบัน) กรณีศึกษา : กองบังคับการตำรวจนครบาล 2” มีวัตถุประสงค์เพื่อศึกษาผลการดำเนินตามนโยบายรัฐบาลการป้องกันและลดอุบัติเหตุทางถนน ของศูนย์อำนวยความปลอดภัยทางถนน , ศึกษามาตรการการดำเนินงานการป้องกันและลดอุบัติเหตุทางถนน ของศูนย์อำนวยความปลอดภัยทางถนน และศึกษาความคิดเห็นของผู้มีส่วนได้เสียและผู้มีส่วนเกี่ยวข้องที่มีต่อมาตรการในการดำเนินการป้องกันและลดอุบัติเหตุทางถนนช่วงเทศกาลปีใหม่ และเสนอแนะแนวทางในการพัฒนาเพื่อลดการเกิดอุบัติเหตุบนท้องถนน การศึกษาครั้งนี้ เป็นการศึกษาเชิงคุณภาพ วิเคราะห์ข้อมูลที่ได้จากการวิจัยเอกสารและจากการสัมภาษณ์เชิงลึก สรุปผลการศึกษาได้ดังนี้ปัจจัยที่ส่งผลต่อการเกิดอุบัติเหตุบนท้องถนน ตามผลการดำเนินงานตามนโยบายรัฐบาลในการป้องกันการเกิดอุบัติเหตุทางถนนในช่วงเทศกาลปีใหม่ ตั้งแต่มีการจัดตั้งศูนย์อำนวยความปลอดภัยทางถนน (พ.ศ.2546-ปัจจุบัน) กรณีศึกษา : กองบังคับการตำรวจนครบาล 2 คือ 1) ปัจจัยด้านคน : การขับขี่ยานพาหนะ ไม่ว่าจะเป็นยานพาหนะที่เป็นยนต์สี่ประตู รถกระบะ รถสิบล้อและรถจักรยานยนต์ ฯลฯ ผู้ขับขี่ไม่ควรดื่มเครื่องดื่มของมึนเมา ควรพักผ่อนให้เพียงพอ และไม่ควรประมาทในการขับขี่ยานพาหนะ เพราะการขับขี่ยานพาหนะบนท้องถนนนั้นมีความอันตรายมากถ้าเกิดการตัดสินใจที่ผิดพลาด ซึ่งส่งผลเสียทั้งด้านทรัพย์สินและด้านร่างกายแก่ผู้ขับขี่เอง โดยเฉพาะการขับขี่ช่วงเทศกาลต่าง ๆ เทศกาลสงกรานต์ เทศกลางปีใหม่ หรือเทศกาลที่เป็นวันหยุดเพิ่มให้บุคคลที่ทำงาน โดยเฉพาะมีเป็นวันหยุดยาวจะมีผู้ที่ต้องจากถิ่นฐานบ้านเกิดไปทำงานต่างจังหวัด เดินใช้รถใช้ถนนเป็นจำนวนมาก ควรยิ่งมีความระมัดระวังในการขับขี่ยานพาหนะให้มากยิ่งขึ้นกว่าเดิม เพราอัตราการเกิดอุบัติเหตุนั้นจะมีมากในช่วงเทศกาลต่าง ๆ และสิ่งสำคัญที่ขาดไม่ได้ในการขับขี่ยานพาหนะคือ ต้องมีความเคารพกฎจราจร และมีน้ำใจให้กับผู้ขับขี่ยานพาหนะท่านอื่น2) ปัจจัยด้านยานพาหนะ : การขับขี่ยานพาหนะทุกครั้ง ควรมีการตรวจเช็คสภาพรถและอะไหล่ที่ต่าง ๆ ให้ครอบคอบว่าสภาพรถและอะไหล่ยังมีสภาพการใช้งานที่ดีและไม่ชำรุด ซึ่งถ้ามีการตรวจเช็คทุกครั้งก่อนขับขี่จะทำให้ลดอัตราการเกิดอุบัติเหตุส่วนหนึ่ง แต่สิ่งสำคัญที่ควรคำนึงถึงมากที่สุด พฤติกรรมของผู้ขับขี่ ว่ามีการปฏิบัติตนตามกฎหมายจราจรมากหรือน้อยแค่ไหน ถ้าผู้ขับขี่มีความเคารพต่อกฎหมายจราจรและปฏิบัติตามกฎหมายโดยไม่แอบกระทำความผิด ก็จะช่วยให้ผู้ขับขี่มีความปลอดภัยมากยิ่งขึ้น แต่ถ้าผู้ขับขี่ไม่ปฏิบัติตามกฎหมายจราจร โดยเฉพาะด้านประสิทธิของยานพาหนะ ว่าด้วยเรื่องการดัดแปลงสภาพรถ และการบรรทุกสิ่งของมากเกินกำหนดที่กฎหมายกำหนดไว้ สิ่งนี้มีความสำคัญมาก เพราะกฎหมายจราจรที่ได้กำหนดแล้วนั้น จะมีการตรวจประสิทธิภาพรถที่บรรทุก ว่ามียังมีประสิทธิภาพในการควบคุมรถได้ดี แต่ถ้าผู้ขับขี่ฝ่าฝืน ก็ส่งผลเสียต่อผู้ขับขี่เองและผู้ที่ใช้เส้นทางร่วมกัน3) ปัจจัยด้านถนน : หน่วยงานที่เกี่ยวข้องในการดูแลควบคุมการจราจร ควรมีการแก้ไขปัญหาสภาพถนนและไฟจราจรในพื้นที่ต่าง ๆที่มีอัตราการเกิดอุบัติเหตุที่มีความถี่ และเป็นจำนวนมาก ด้วยความรวดเร็ว เพราะจะเป็นช่วยลดอัตราเกิดอุบัติที่ไม่ได้เกิดจากความประมาทของผู้ขับขี่ลง และเจ้าหน้าที่ตำรวจก็ควรมีการตรวจสอบสภาพจราจรให้มีความสะดวกและมีความปลอดภัยแก่ผู้ขับขี่ที่ต้องใช้รถใช้ถนนในพื้นที่นั้น ๆ4) ปัจจัยด้านสิ่งแวดล้อมที่เกี่ยวข้องกับการเกิดอุบัติเหตุ : การขับขี่ยานพาหนะในยามกลางคืน ผู้ขับขี่ควรมีการตรวจเช็คสภาพเส้นทางในการเดินทาง เพื่อเตรียมความพร้อมในการเดินให้ถึงจุดหมายปลายทางอย่างปลอดภัย ซึ่งหน่วยงานที่เกี่ยวข้องในการดูแลสภาพถนนและไฟฟ้าที่คอยให้แสงสว่างบนท้องถนน ก็ควรเข้ามามีความช่วยเหลือและแก้ไขปรับปรุงส่วนที่ขัดคล่องด้วยความรวดเร็ว เพื่อเพิ่มสมรรถนะในการมองเห็นของผู้ขับขี่ยานพาหนะที่จำเป็นต้องเดินทางผ่านเส้นทางนั้น มีความปลอดภัย ผู้ขับขี่ที่จะต้องเดินทางในแต่ละครั้งจำเป็นต้องตรวจเช็คสภาพรถแล้ว ก็ควรมีการเช็คสภาพอากาศล่วงหน้า เพื่อวางแผนเส้นทางในการเดินและรับมือกับสภาพอากาศที่อาจจะต้องเจอเมื่อต้องเดินทาง ซึ่งเป็นการช่วยให้ผู้ขับขี่ถึงจุดมุ่งหมายอย่างปลอดภัยจากการศึกษาวิจัย มีข้อเสนอแนะดังนี้1. หน่วยงานที่เกี่ยวข้อง ทั้งกรมการขนส่งทางบก สถานีตำรวจ ต้องมีการเข้มงวดในการตรวจจับผู้ที่กระทำความผิด กฎหมายจราจรและผู้ที่ฝ่าฝืนป้ายสัญญาณจารจรต่าง การบรรทุกสิ่งของเกินที่กฎหมายกำหนด การดัดแปลงสภาพรถและผู้ขับขี่ที่ดื่มเครื่องดื่มที่มึนเมาแล้วขับขี่ยานพาหนะเพื่อลดอัตราการเกิดอุบัติเหตุบนท้องถนน และพัฒนาสภาพแวดล้อมในการเดินทางให้มีความปลอดภัยแก่ผู้ขับขี่ อาทิ ไฟส่องสว่างบนถนน สภาพพื้นถนน ป้ายสัญญลักษณ์ แจ้งเตือนต่างให้มีการมองเห็นที่ชัดเจน เพื่อให้ผู้ขับขี่ได้ปฏิบัติตามกันอย่างเป็นระเบียบ2. หน่วยงานที่เกี่ยวข้องควรออกไปให้ความรู้และอันตรายจากการใช้รถใช้ถนนให้มีความทั่วถึงผู้ขับขี่รถยานพาหนะทุกคน เพื่อให้ประชาชนที่ใช้รถใช้รถมีความตระหนักและปฏิบัติตามกฎหมายจราจร เพื่อผู้ที่ใช้รถใช้ถนนมีความปลอดภัยบนท้องทั้งตัวผู้ขับขี่และผู้ขับขี่ท่านอื่นที่ใช้ทางถนนร่วมกัน ข้อเสนอแนะสำหรับการวิจัยครั้งต่อไป1. การศึกษาผลการดำเนินงานตามนโยบายรัฐบาลในการป้องกันการเกิดอุบัติเหตุทางถนนในช่วงเทศกาลปีใหม่ตั้งแต่มีการจัดตั้งศูนย์อำนวยความปลอดภัยทางถนน ศึกษาจากเจ้าหน้าที่เกี่ยวข้องหลายหน่วยงานและมีความหลากหลาย เพื่อผลของการวิจัยที่มีประสิทธิภาพโดยรูปแบบการวิจัยในเชิงคุณภาพเพื่อสำรวจความคิดเห็นของผู้ที่เกี่ยวข้องกับการดำเนินงานตามนโยบายในการป้องกันการเกิดอุบัติเหตุทางถนนและเป็นประโยชน์ต่อการนำมาวิจัยเพื่อการปรุงปรับและพัฒนา2. การศึกษาผลการดำเนินงานตามนโยบายรัฐบาลในการป้องกันการเกิดอุบัติเหตุทางถนนในช่วงเทศกาลปีใหม่ตั้งแต่มีการจัดตั้งศูนย์อำนวยความปลอดภัยทางถนน ควรศึกษาจากพื้นที่ที่มีปัญหาเรื่องการเกิดอุบัติเหตุบนท้องถนน โดยรูปแบบการวิจัยในเชิงคุณภาพเพื่อสำรวจความคิดเห็นของผู้ที่เกี่ยวข้องกับการดำเนินงานตามนโยบายในการป้องกันการเกิดอุบัติเหตุทางถนนและเป็นประโยชน์ต่อการนำมาวิจัยเพื่อการปรุงปรับและพัฒนา